รัฐบาลไทย-ข่าวทำเนียบรัฐบาล-ประชาชนไทยทั่วประเทศร่วมประกอบพิธีทางศาสนา เจริญพระพุทธมนต์และเจริญจิตตภาวนา บำเพ็ญสาธารณประโยชน์ ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ
วันเสาร์ที่ 20 พฤษภาคม 2566
20/05/2566
ประชาชนไทยทั่วประเทศร่วมประกอบพิธีทางศาสนา เจริญพระพุทธมนต์และเจริญจิตตภาวนา บําเพ็ญสาธารณประโยชน์ ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ
ประชาชนไทยทั่วประเทศร่วมประกอบพิธีทางศาสนา เจริญพระพุทธมนต์และเจริญจิตตภาวนา บําเพ็ญสาธารณประโยชน์ ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวรและทรงมีพระพลานามัยแข็งแรงในเร็ววัน
วันนี้ (20 พ.ค. 66) นายสุทธิพงษ์ จุลเจริญ ปลัดกระทรวงมหาดไทย กล่าวว่า ในห้วงวันที่ 18-20 พฤษภาคม 2566 ประชาชนไทยทั่วประเทศร่วมประกอบพิธีทางศาสนา เจริญพระพุทธมนต์และเจริญจิตตภาวนา บําเพ็ญสาธารณประโยชน์ เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน ด้วยความจงรักภักดีและสํานึกในพระกรุณาธิคุณ อาทิ
1. จังหวัดอุดรธานี ที่วัดโพธิสมภรณ์ พระอารามหลวง อําเภอเมืองอุดรธานี นายวันชัย คงเกษม ผู้ว่าราชการจังหวัดอุดรธานี เป็นประธานในพิธีเจริญพระพุทธมนต์และเจริญจิตตภาวนา เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมี นายเจนเจตน์ เจนนาวิน นายศรัณย์ศักด์ ศรีเครือเนตร รองผู้ว่าราชการจังหวัดอุดรธานี หัวหน้าส่วนราชการ ผู้นําท้องถิ่น ท้องที่ และพุทธศาสนิกชนในพื้นที่ร่วมพิธี
2. จังหวัดพะเยา ที่ตําบลหย่วน อําเภอเชียงคํา นางศุภกาญจน์ โรจนโสทร นายกเหล่ากาชาดจังหวัดพะเยา พร้อมด้วยคณะกรรมการและสมาชิกเหล่ากาชาดจังหวัดพะเยา ออกเยี่ยมราษฎร พร้อมมอบเครื่องอุปโภค บริโภค ตามโครงการส่งเสริมสุขภาพอนามัยและการพัฒนาคุณภาพชีวิต ผู้ยากไร้ ผู้พิการ และผู้ด้อยโอกาส จํานวน 5 ราย เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
3. จังหวัดเลย ที่ตําบลห้วยสีเสียด อําเภอภูหลวง นางสาวกานต์สิรี เรณุมาศ และนางพัชรา เหล็กดี รองนายกเหล่ากาชาดจังหวัดเลย พร้อมด้วยกรรมการและสมาชิกเหล่ากาชาดจังหวัดเลย ร่วมกับสมาคมแม่บ้านสาธารณสุข สาขาจังหวัดเลย ผู้นําท้องถิ่น ท้องที่ ออกเยี่ยมให้กําลังใจราษฎร พร้อมมอบเครื่องอุปโภค บริโภค กลุ่มเปราะบางในสังคม ผู้ป่วย ผู้สูงอายุ ผู้ยากไร้ และผู้ด้อยโอกาส จํานวน 6 ราย เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
4. จังหวัดลําปาง ที่โรงเรียนศักดิ์สุนันท์วิทยา อําเภอแม่พริก นายปิยะวุฒิ พิทักษ์บริบาล นายอําเภอแม่พริก พร้อมด้วยนางสาววารุณี นิ่มละมูล พิทักษ์บริบาล นายกกิ่งกาชาดอําเภอแม่พริก คณะกรรมการและสมาชิกกิ่งกาชาดอําเภอแม่พริก ร่วมกับโรงพยาบาลลําปาง ออกหน่วยรับบริจาคโลหิต ดวงตา และอวัยวะ เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิตจํานวน 70 ราย
5.จังหวัดอุตรดิตถ์ ที่หอประชุมอําเภอน้ําปาดเฉลิมพระเกียรติฯ อําเภอน้ําปาด นางจรรยา สุทนต์ นายกกิ่งกาชาดอําเภอน้ําปาด นําคณะกรรมการและสมาชิกกิ่งกาชาด สาธารณสุขอําเภอน้ําปาด ออกหน่วยรับบริจาคโลหิตร่วมกับศูนย์ภาคบริการโลหิตแห่งชาติ ที่ 9 เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 162 ราย มีผู้แสดงความจํานงบริจาคดวงตา 5 ราย และผู้แสดงความจํานงบริจาคอวัยวะ 5 ราย
6. จังหวัดอุบลราชธานี ที่กองกํากับการตํารวจตระเวนชายแดนที่ 22 อําเภอเมืองอุบลราชธานี เหล่ากาชาดจังหวัดอุบลราชธานี ออกหน่วยรับบริจาคโลหิต เพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้บริจาคโลหิต จํานวน 30 ราย
7. จังหวัดสุราษฎร์ธานี ที่ห้องประชุมสภาเทศบาลเมืองท่าข้าม อําเภอพุนพิน นายเกษียร ประเสริฐสุข รองนายกเทศมนตรีเมืองท่าข้าม นําหัวหน้าส่วนราชการและพนักงานในสังกัด เจริญพระพุทธมนต์และเจริญจิตตภาวนา เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมกันประกอบกิจกรรมทางศาสนาและทํากิจกรรมบําเพ็ญสาธารณประโยชน์ ณ ศาสนสถานและสถานที่ต่าง ๆ ในพื้นที่จังหวัด เพื่อร่วมกันแสดงความจงรักภักดีและน้อมถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน